Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 610

Melléklet az 1004/2010. (I. 21.) Korm. határozathoz a Nõk és Férfiak Társadalmi Egyenlõségét Elõsegítõ Nemzeti Stratégia – Irányok és célok 2010–2021 I. Bevezetés A „Magyar Köztársaság Kormányának programja a sikeres, modern és igazságos Magyarországért 2006–2010” ESÉLYEGYENLÕSÉG A NÕKNEK címû fejezete rögzíti a Kormány elkötelezettségét a nõk és férfiak társadalmi egyenlõsége iránt. Eszerint a Kormány biztosítani kívánja, hogy a nõknek a férfiakkal azonos jogai legyenek a mindennapokban, és a nõk férfitársaikkal azonos esélyt kapjanak az érvényesülésre. A Kormány ezen irányok és célok meg valósítása érdekében támogatja a gender mainstreaming (a továb biak ban: a nõk és férfiak közötti társadalmi egyenlõség politikájának stratégiai elve) és a nemek közötti egyenlõség érvényesítését. A gender mainstreaming a magyar nyelvben csak körülírással visszaadható fogalom, jelentése: a nemek dimenziójának beépítése a politikai folyamatok minden egyes szintjén: a tervezésbe, a kivitelezésbe, a monitorozásba és az értékelésbe, azzal a céllal, hogy elõsegítsék a nõk és férfiak közötti társadalmi egyenlõség érvényesülését. A nõk és férfiak közötti társadalmi egyenlõség politikájának stratégiai elve úgymond fõsodorba helyezi a nemi dimenziókat. A nõk és férfiak közötti társadalmi egyenlõség politikájának stratégiai elve nem cél, hanem olyan eszközrendszer, út, mely a nemek közötti egyenlõséghez vezet. Ennek a stratégiai módszernek az alkalmazásával megközelíthetjük, majd elérhetjük a nõk és férfiak társadalmi egyenlõségét. Az Európai Tanács a következõképpen definiálta a nõk és férfiak közötti társadalmi egyenlõség politikájának stratégiai elvét: Az egyenlõség érvényesítése, a szabályozási folyamatok (át)szervezése, javítása, fejlesztése és értékelése azzal a céllal, hogy a nemek társadalmi egyenlõségének szempontjait a politikai döntéshozatalban résztvevõ szereplõk minden szinten és minden szakaszban integrálják valamennyi szabályozási folyamatba. Eszerint valamennyi szakmapolitikai intézkedésnél mérlegelni kell, hogy az hogyan hat a nemek egyenlõségére, illetve a nõk és a férfiak életére. A szakmapolitikai döntéseket e mérlegelés alapján úgy kell meghozni, hogy azok a nõk és férfiak társadalmi egyenlõségének meg valósulását elõsegítsék. Ez egyben az EU-tagságunkból eredõ elvárás is, melynek aktuális feladatait – többek közt – „A nõk és férfiak egyenlõségérõl szóló útiterv 2006–2010” (a továb biak ban: Roadmap) címû Európai Bizottság által kiadott dokumentum rögzíti. A Nõk és Férfiak Társadalmi Egyenlõségét Elõsegítõ Nemzeti Stratégia (a továb biak ban: Stratégia) elsõsorban ezen dokumentum prioritásaira épül, jelentõs mértékben e dokumentum szóhasználatát átemelve kerültek megfogalmazásra a prioritásai is. Eszerint a Stratégia 6 prioritást határoz meg olyan területeken, ahol a nõk és férfiak társadalmi egyenlõségének eléréséhez határozott kormányzati lépések megtétele szükséges. Ezek a következõk:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes